সময় বা কালের আদিও নাই,অন্তও নাই।এই অনাদি অনন্তকালের আবর্তে মহাজাগতিক প্রক্রিয়া চক্রাকারে পুনঃ পুনঃ চলেই যাচ্ছে।মহাজাগতিক প্রক্রিয়ায় চক্রাকারে জগতের সততই আবর্তন বিবর্তন হচ্ছে।বৌদ্ধ সাহিত্য মতে জগত্‍ অনিত্য।এই অনিত্য জগতের সৃষ্টি ও বিলয় কালের পরিমাপে কল্প এককরূপে গৃহীত হয়েছে ।ইংরেজিতে কল্পকে Cyclic Unit on a Cosmic Scale বলে অভিহিত করা যেতে পারে। মহাবংশ গ্রন্থে লিখিত আছে-অনন্ত কল্প,অসংখ্যেয় কল্প ও মহাকল্প এই তিন প্রকার কল্প।সত্ত্ব রোগ ও দুর্ভিক্ষের কারণে জগত বিনষ্ট এবং পুনঃ সৃষ্টি হতে যে সময় অতিবাহিত হয় তাকে আমরা অন্তর কল্প নামে অভিহিত করতে পারি।জগত বিবর্তনের প্রথম পর্যায়ে সত্ত্বদের বয়স অসংখ্য বত্‍সর থাকে।লোভ দ্বেষ ও মোহের বশবর্তী হয় বলে সত্ত্বের বয়স ক্রমে দশ বত্‍সরে পৌঁছে।এইরূপ সময়ের সীমাকে সত্ত্ব অন্তর কল্প বলা হয়।রোগ ও দুর্ভিক্ষের জন্য কল্প ধ্বংস হলে রোগ অন্তর ও দুর্ভিক্ষ অন্তর কল্প বলা হয়।বিশ অন্তর কল্পে এক অসংখ্যেয় কল্প।চার অসংখ্যেয় কল্পে এক মহাকল্প।সাধারণত আমরা কল্প বলতে এক মহাকল্পকে বুঝি।বিসুদ্ধি মগগ,অগগঞঞসুত্ত অর্থ কথা,সারত্ত সংগ্রহ,সারথু দীপনী,অভিধর্মথু বিভাবনী টীকা,লোকপ্পত্তি ও লোক দীপক সার প্রভৃতি গ্রন্থে এক মহাকল্পে চার অসংখ্যেয় আছে বলে উল্লেখ করা হয়েছে।যথা-
(১)সংবর্ত কল্প
(২)সংবর্ত স্থায়ী কল্প
(৩)বিবর্ত কল্প ও
(৪)বিবর্ত স্থায়ী কল্প।
অঙ্গুত্তর নিকায়েও এইরূপ উল্লেখ আছে।অগ্নি জল ও বায়ু দ্বারা জগত বিনষ্ট হয়।সাতবার অগ্নি দ্বারা পৃথিবী ধ্বংস হওয়ার পর অষ্টমবারে জলের দ্বারা ধ্বংস হয়।(অগ্নিদ্বারা ৮ বার X জলের দ্বারা ৮ বার)= এই প্রকার ৬৪ বার ধ্বংস হওয়ার পর একবার বায়ুর দ্বারা পৃথিবী ধ্বংস হয়ে থাকে।অগ্নির দ্বারা আভাস্বর ব্রক্ষলোকের নিম্নভাগ,জলের দ্বারা শুভাকীর্ণ ব্রক্ষলোকের নিম্নভাগ এবং বায়ুর দ্বারা বেহপফল ব্রক্ষলোকের নিম্নভাগ পর্যন্ত ধ্বংস হয়ে থাকে।

ভদ্রকল্প
পঞ্চবিলোকন
তুষিত স্বর্গ
অনুব্যঞ্জন